Josephine Hutchinson

Josephine Hutchinson (Seattle, Washington, AEB, 1903ko urriaren 12a – Manhattan, New York, AEB, 1998ko ekainaren 4a) estatubatuar aktorea izan zen, zineman zein telebistan jardun zuena. Ezaguna da, batez eer, Con la muerte en los talones (1959), La sombra de Frankenstein (1939) eta En pos de la ventura (1934) filmetan egindako lanarengatik.  

 Bizitza 
Seattlen jaio zen, Washingtonen, eta hamahiru urte zituela egin zuen debuta zineman. Seattleko Cornish School of Music and Drama eskolara joan zen, eta gero New Yorkera joan zen, antzerkian jardutera. Zinema mututik zinema soinudunerako trantsizioa gainditu zuen aktore bakarrenetakoa izan zen.

1926. urtean, orduan ezkonduta zegoen Hutchinsonek Eva Le Gallienne aktore ezaguna ezagutu zuen. 1927an, biek maitasun harremana izan zuten, eta Hutchinsonen senarrak dibortzioa eskatu zuen. Prentsak berehala etiketatu zuen, lesbiana zela adierazita. Hala ere, bi emakumeek eskandalua gainditu eta aurrera jarraitu zuten.

Hutchinsonek, Alizia Lurralde Miresgarrian, Le Gallienneren "Civic Repertory Theater" lanean egindako lanari esker, kritikaren estimazioa jaso zuen. 1934. urtean Hollywoodera joan zen, Warner Bros zinema ekoizpen etxearekin kontratua zuela, Happiness Ahead-en (euskaraz: Benturaren bila) debuta eginez, eta Film Weekly aldizkariaren azalean atera zen 1935. urteko abuztuaren 23an. Hurrengo filma The Story of Louis Pasteur (Louis Pasteurren tragedia) izan zen 1936. urtean. Universal Studios ekoiztetxean bere paperik ospetsuenetako bat interpretatu zuen, Basil Rathbone eta Boris Karloff-ekin batera Son of Frankenstein (1939) lanean. Gero, North by Northwest- filmean (1959) "Mrs Townsend" antzeztu zuen, Cary Grant eta Eva Marie Saint protagonisten ondoan, baita Love is Better Than Ever ere, Elizabeth Taylorrekin.

1970. urteko hamarkadan, Hutchinsonek etengabe jarraitu zuen lanean zineko eta telebistako paperetan, eta ibilbidea finkatu eta sendotu zuen. Emakume heldu eta kementsuen rola interpretatu zuen askotan. 1998. urteko ekainaren 4an hil zen, Manhattaneko Florence Nightingale Nursing Home-n, 94 urte zituela.

 Filmografia hautatua 

 The Twilight Zone
 Son of Frankenstein (1939)
 Tom Brown's School Days (1940)
 Somewhere in the Night (1946)
 Ruby Gentry  (1952)
 North by Northwest (1959)
 Las aventuras de Huckleberry Finn (1960)
 Baby the Rain Must Fall (1965)
 Nevada Smith (1966)
 The Homecoming (1971)

 Erreferentziak 

 Kanpo estekak 


Kategoria:Seattledarrak
Kategoria:Aktoreak
Kategoria:Emakume aktoreak
Kategoria:Ameriketako Estatu Batuetako aktoreak
Kategoria:Ameriketako Estatu Batuetako emakume aktoreak
Kategoria:Pertsona bisexualak